CELEX: 32022D0041
Language: lt
Date: 1641772800000
Title: Politinio ir saugumo komiteto sprendimas (BUSP) 2022/41 2022 m. sausio 10 d. dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES pajėgų vado skyrimo, kuriuo panaikinamas Sprendimas (BUSP) 2021/1184 (ATALANTA/1/2022)

2022 1 14   
               
               
                  LT
               
               
                  Europos Sąjungos oficialusis leidinys
               
               
                  L 9/1
               
            
         POLITINIO IR SAUGUMO KOMITETO SPRENDIMAS (BUSP) 2022/41
         2022 m. sausio 10 d.
         dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES pajėgų vado skyrimo, kuriuo panaikinamas Sprendimas (BUSP) 2021/1184 (ATALANTA/1/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnio 1 dalį,
         kadangi:
         
                     (1)
                  
                  
                     pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), ES pajėgų vado (toliau – ES pajėgų vadas) skyrimo;
                  
               
                     (2)
                  
                  
                     2021 m. liepos 15 d. PSK priėmė Sprendimą (BUSP) 2021/1184 (2), kuriuo ES pajėgų vadu paskirtas kontradmirolas Alejandro CUERDA LORENZO. Kontradmirolas Alejandro CUERDA LORENZO šias pareigas ėjo iki 2021 m. gruodžio 14 d.;
                  
               
                     (3)
                  
                  
                     ES pajėgų vado ad interim pareigas nuo 2021 m. gruodžio 14 d. ėjo ES operacijos vadas viceadmirolas José M. NÚŇEZ TORRENTE;
                  
               
                     (4)
                  
                  
                     ES operacijos vadas rekomendavo nuo 2022 m. sausio 12 d. naujuoju ES pajėgų vadu skirti karinių jūrų pajėgų kapitoną João Paulo SILVA PEREIRA. Portugalijos valdžios institucijos nurodė, kad karinių jūrų pajėgų kapitoną João Paulo SILVA PEREIRA paskyrus ES pajėgų vadu jam bus suteiktas aukštesnis flotilės admirolo laipsnis;
                  
               
                     (5)
                  
                  
                     2021 m. lapkričio 17 d. ES karinis komitetas pritarė ES operacijos vado rekomendacijai;
                  
               
                     (6)
                  
                  
                     todėl Sprendimas (BUSP) 2021/1184 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, (ATALANTA) ES pajėgų vadu nuo 2022 m. sausio 12 d. skiriamas flotilės admirolas João Paulo SILVA PEREIRA.
         
         
            2 straipsnis
            Sprendimas (BUSP) 2021/1184 panaikinamas.
         
         
            3 straipsnis
            Šis sprendimas įsigalioja 2022 m. sausio 12 d.
         
         
            Priimta Briuselyje 2022 m. sausio 10 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 301, 2008 11 12, p. 33.
         
            (2)  2021 m. liepos 15 d. Politinio ir saugumo komiteto sprendimas (BUSP) 2021/1184 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, kuriuo panaikinamas Sprendimas (BUSP) 2021/471 (ATALANTA/4/2021) (OL L 257, 2021 7 19, p. 1).